**Μ. Κριθαρίδης: Μετά την νεολαία και τους εργαζόμενους η Κυβέρνηση στοχοποιεί ξεδιάντροπα ακόμα και τους γιατρούς**

Μετά την νεολαία και τους εργαζόμενους η Κυβέρνηση με τρόπο ξεδιάντροπο, στοχοποιεί ακόμα και τους υγειονομικούς, για τις δικές της αποκλειστικά ευθύνες για την πανδημία. Η ευθύνη πλέον πέρασε κατά τον Υφυπουργό Υγείας κ. Κοντοζαμάνη, ακόμα και στους γιατρούς για το 80% των θανάτων, οι οποίοι σύμφωνα με τα στοιχεία δεν είχαν μπει σε ΜΕΘ.

Μετά δηλαδή τα χειροκροτήματα από τα μπαλκόνια, ήρθε και η στοχοποίηση, χωρίς καμία ντροπή μάλιστα. Κι όλα αυτά τη στιγμή που η Εισαγγελία ξεκίνησε έρευνα και για την επιτροπή επιδημιολόγων αναφορικά με το δεύτερο κύμα της πανδημίας στην Θεσσαλονική.

Φαίνεται πως διαρκώς οι μόνοι που δεν ευθύνονται, είναι οι "άριστοι επιτελάρχες" του κ. Μητσοτάκη, που σύμφωνα και με το Politico, εξασφάλισαν λιγότερες από τις μισές δόσεις εμβολίου που αναλογούσαν στην χώρα. Η αθλιότητα δεν έχει τελειωμό, το ίδιο και οι εγκληματικές ευθύνες που βαρύνουν αποκλειστικά την Κυβέρνηση.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**